open-index/open-wikipedia-markdown huggingface dataset:
Κατάλογος αγωνιστικών αυτοκινήτων της Φερράρι

200px|μικρογραφία|δεξιά|Ferrari F2005
Η ακόλουθη είναι μια πλήρης λίστα των αγωνιστικών αυτοκινήτων που κατασκευάστηκαν από τη Φερράρι.

## Αγωνιστικά αυτοκίνητα

### Σπορ & Γκραν Τουρίσμο
* 1940: Auto Avio Costruzioni 815200px|μικρογραφία|δεξιά|Auto Avio Costruzioni 815
* 1947: 125 Sport
* 1947: 159 Sport
* 1948: 166 S/SC/MM
* 1950: 195 S
* 1951: 340 America
* 1951: 212 Export
* 1952: 225 S
* 1952: 250 S
* 1952: 340 Mexico
* 1953: 250 MM
* 1953: Ferrari-Abarth 166 MM/53
* 1953: 625 TF
* 1953: 735 S
* 1953: 500 Mondial200px|μικρογραφία|δεξιά|Ferrari 750 Monza
* 1953: 340 MM
* 1953: 375 MM
* 1954: 750 Monza
* 1954: 250 Monza
* 1954: 375 Plus
* 1955: 118 LM
* 1955: 121 LM
* 1955: 410 S
* 1955: 857 S
* 1956: 500 TR 
* 1956: 290 MM
* 1956: 290 S
* 1956: 860 Monza[200px|μικρογραφία|δεξιά|1958 250 Testa Rossa from the [Ralph Lauren collection]]
* 1956: 625 LM
* 1956: 250 GT Berlinetta "Tour de France"
* 1957: 500 TRC
* 1957: 315 S
* 1957: 335 S
* 1957: 250 Testa Rossa
* 1958: 412S
* 1959: 250 GT Berlinetta passo corto "SWB"
* 1960: 250 TR60 200px|μικρογραφία|δεξιά|1962 Ferrari 330 LM-B.
* 1960: 250 TRI/61
* 1962: 330 TRI/LM
* 1962: 250 GTO
* 1962: Ferrari 250 GT Drogo
* 1964: 330 GTO
* 1964: 250 GTO/64
* 1963: 330 LM Berlinetta
* 1963: P/LM series
** 1963: 250 P
** 1964: 250 LM
** 1964: 275 P
** 1964: 330 P
** 1965: 275 P2
** 1965: 330 P2
** 1965: 365 P2
** 1966: 330 P3
** 1967: 330 P4
** 1967: 412 P
* 1965: 275 GTB Competizione
* 1969: 212 E Montagna
* 1969: 312 P
* 1969: 512 S and 512 M
* 1971: 312 PB200px|μικρογραφία|δεξιά|Ferrari 288 GTO
* 1972: 365 GTB/4 Daytona Competizione
* 1979: 512 BB LM
* 1987: GTO Evoluzione
* 1987: F40
** CSAI-GT
** LM
** GT
** GTE
* 1994: 333 SP
* 1995: F50 GT
* 2001: 550 GTS
* 2001: 360 Modena GT/GTC
* 2003: 575M Maranello GTC
* 2005: FXX200px|μικρογραφία|δεξιά|Ferrari FXX
* 2006: F430 GTC
* 2007: F430 GT3
* 2008: FXX Evoluzione
* 2009: F430 Scuderia GT3
* 2009: 599XX
* 2011: 599XX Evo
* 2011: 458 Italia GT2
* 2011: 458 Italia GT3
* 2015: FXX-K
* 2016: 488 GTE

### Αγώνες Challenge με ενιαίου τύπου οχήματα
* 1993: 348 Challenge
* 1995: F355 Challenge
* 2000: 360 Challenge
* 2006: F430 Challenge
* 2011: 458 Challenge

### Φόρμουλα 1

#### Scuderia Ferrari
200px|μικρογραφία|δεξιά|Ferrari 125 F1
200px|μικρογραφία|δεξιά|Ferrari 625 F1
200px|μικρογραφία|δεξιά|Ferrari 246 F1
200px|μικρογραφία|δεξιά|Ferrari 312B
200px|μικρογραφία|δεξιά|Ferrari 312-T4
200px|μικρογραφία|δεξιά|Ferrari 126-C2B
200px|μικρογραφία|δεξιά|Ferrari F92-A
200px|μικρογραφία|δεξιά|Ferrari 412-T2
200px|μικρογραφία|δεξιά|Ferrari F2003-GA
200px|μικρογραφία|δεξιά|Ferrari F10
200px|μικρογραφία|δεξιά|Ferrari SF16-H

#### Ecurie Espadon
* 1951: Ferrari 212 (Ferrari 212 2.6 V12)

### Φόρμουλα 2
200px|μικρογραφία|δεξιά|Ferrari 500
* 1948: 166 F2
* 1951: 500 F2
* 1953: 553 F2
* 1957: Dino 156 F2
* 1960: 156 F2
* 1967: Dino 166 F2

### Άλλα μονοθέσια
200px|μικρογραφία|δεξιά|Ferrari 637
* 1949: 166 FL
* 1952: 375 Indianapolis
* 1958: 326 MI
* 1958: 412 MI
* 1968: Dino 246 Tasmania
* 1986: 637 CART

## Παραπομπές


Κατηγορία:Κατάλογοι
Θανάσης Παπαγεωργίου

Με το όνομα **Θανάσης Παπαγεωργίου** είναι γνωστοί οι:

*Θανάσης Παπαγεωργίου (1957),  δικηγόρος και πολιτικός, στέλεχος του ΠΑΣΟΚ και πρόεδρος της ΕΡΤ, για να ξεχωρίζει από τον βουλευτή του ΠΑΣΟΚ, οι δημοσιογράφοι τον αποκαλούσαν «ο Παπαγεωργίου του Οργανωτικού»
*Αθανάσιος Παπαγεωργίου, βουλευτής Πιερίας του ΠΑΣΟΚ, για να ξεχωρίζει από τον συνονόματό του γραμματέα της Νεολαίας ΠΑΣΟΚ συνήθως αναφερόταν ως «ο Παπαγεωργίου του Αγροτικού» 
*Θανάσης Παπαγεωργίου (σκηνοθέτης), Έλληνας ηθοποιός και θεατρικός σκηνοθέτης, βραβευμένος με το Βραβείο Κάρολου Κουν Σκηνοθεσίας Ελληνικού Έργου
Κομμουνιστικό Κόμμα των Φιλιππίνων

Το **Κομμουνιστικό Κόμμα των Φιλιππίνων** (Φιλιππινέζικα: *Partido Komunista ng Pilipinas*) είναι κομμουνιστικό κόμμα που ακολουθεί τις αρχές του μαοϊσμού. ΚΚΦ ιδρύθηκε το 1968 από τον Χοσέ Μαρία Σισον. Ο **NPA** (της οποίας το επίσημο όνομα είναι  Νέος Λαϊκός Στρατός; Αγγλικά: *New People's Army*, Φιλιππινέζικα: *Bagong Hukbong Bayan*) είναι το στρατιωτικό σκέλος του ΚΚΦ.

## Παραπομπές


## Εξωτερικοί σύνδεσμοι
* 
*  Ιστοσελίδα "Philippine Revolution"
*  Ιστοσελίδα της Εφημερίδας "Ang Bayan"
*  Λαϊκός πόλεμος Φιλιππίνες 

Κατηγορία:Πολιτική των Φιλιππίνων
Κατηγορία:Μαοϊστικές οργανώσεις
Χιλη
Κατηγορία:Απαγορευμένα πολιτικά κόμματα
Ανουτσιάτα (όνομα)

**Ανουντσιάτα** (και: *Αννουτσιάτα*, επίσης: *Αννουντσιάτα*), ελληνικό γυναικείο κύριο όνομα.

## Ετυμολογία του ονόματος
Το όνομα προέρχεται από το ιταλικό γυναικείο κύριο όνομα *Annunziata*, από την προσωνυμία της Παρθένου Mαρίας Maria Santissima Annunziata = «Ευαγγελίστρια Μαρία». Η γιορτή του Ευαγγελισμού, σε ανάμνηση του επεισοδίου στο οποίο ο άγγελος Γαβριήλ πληροφόρησε την Παρθένο Mαρία ότι θα ενσαρκωθεί τον Ιησού Xριστό (Κατά Λουκάν, α΄, 26–38), εμφανίζεται στη Ρώμη στο μεταίχμιο 6ου/7ου αι. με την ονομασία «Annunciatio Domini» («Αναγγελία του Κυρίου»). 

Το όνομα είναι σημασιολογικά συγγενές με τα ονόματα *[[Ευάγγελος (όνομα)|Ευάγγελος]]*, *[[Ευάγγελος (όνομα)|Ευαγγελινός]]* / *[[Ευαγγελία (όνομα)|Ευαγγελία]], Ευαγγελινή*.

## Ονομαστική εορτή
Στις 25 Μαρτίου, ημέρα κατά την οποία η Ορθόδοξη και η Καθολική Εκκλησία τιμούν τον Ευαγγελισμό της Θεοτόκου.

## Διάδοση του ονόματος
Το όνομα χαρακτηρίζεται από τη σπανιότητά του. Ενδημεί σε μέρη που βρέθηκαν υπό ενετική κυριαρχία, όπως η Ζάκυνθος, η Κεφαλλονιά και η Κέρκυρα. Στην πόλη της Κέρκυρας διασώζεται μέχρι σήμερα το καμπαναριό του καθολικού ναού της Ανουντσιάτας.

## Το όνομα σε άλλες γλώσσες
* γερμανικά: *Annunziàta*.
* ιταλικά: *Annunziàta*, *Annunciàta*, *Annunziatina*, *Nunziàta*, *Nunziatina*, *Nùnzia*, *Nunzièlla*, *Nunziétta*, *Nùncia*, *Annùnzia*, *Annùncia*· αντρικό: *Annunziàto*, *Annunciàto*, *Nunziàto*, *Nùnzio*, *Annùnzio*, *Annùncio*.
* ισπανικά: *Anunciata*, καταλανικά: *Annunciata*.
* ουγγρικά: *Annunciáta*.
* πολωνικά: *Anuncjata*.
* σλοβακικά: *Anunciáta*.

## Πρόσωπα με το όνομα

### Annunziata (Αννουντσιάτα)
* Μαρία Αννουντσιάτα των Βουρβόνων-Δύο Σικελιών (1843 - 1871), αρχιδούκισσα της Αυστρίας, μητέρα του Φραγκίσκου Φερδινάνδου της Αυστρίας.
* Μαρία Αννουντσιάτα (1876 - 1961), αρχιδούκισσα της Αυστρίας.

### Nunzio (Νούντσιο)
* Γκρέγκορυ Κόρσο (Gregory Nunzio Corso, 1930–2001), ιταλικής καταγωγής Αμερικανός ποιητής, το νεότερο μέλος του πυρήνα των λογοτεχνών της Γενιάς των μπητ (Τζακ Κέρουακ, Άλλεν Γκίνσμπεργκ, Ουίλλιαμ Μπάρροουζ).

## Δείτε επίσης
* Νούντσιος, διαπιστευμένος αντιπρόσωπος του Πάπα (αντίστοιχος του πρέσβη).
* Νούτσιος (επώνυμο).

## Εξωτερικοί σύνδεσμοι



## Παραπομπές


Κατηγορία:Γυναικεία ελληνικά ονόματα
Κατηγορία:Ονόματα από γιορτές
Κατηγορία:Ονόματα ιταλικής προέλευσης
HMS Conflict (1894)

To **HMS ''Conflict*** ήταν το πρώτο από τρία [[αντιτορπιλικό|αντιτορπιλικά]] της [[αντιτορπιλικό κλάσης Conflict|ομώνυμης κλάσης]] που ναυπηγήθηκαν για το [[Βασιλικό Ναυτικό]] στα τέλη του 19ου αιώνα. [[καθέλκυση|Καθελκύστηκε]] στις 13 Δεκεμβρίου 1894 και πωλήθηκε στις 20 Μαΐου 1920. 

== Επιχειρησιακή ιστορία ==
Όταν εντάχθηκε σε υπηρεσία, το *Conflict'' στάλθηκε στην Μεσόγειο, όμως στις αρχές του 1902 αποφασίστηκε η επιστροφή του πίσω στα βρετανικά νερά. Τον Απρίλιο εκείνου του έτους, πριν από την επιστροφή του, έλαβε μέρος σε γυμνάσια στα ανοικτά της Λας Πάλμας.

## Παραπομπές


## Βιβλιογραφία
* 

Κατηγορία:Αντιτορπιλικά κλάσης Conflict
Αλφόνσος της Πορτογαλίας (1865-1920)

Ο **Αλφόνσος της Πορτογαλίας, Δούκας του [[Πόρτο]]** (*Afonso de Bragança, Duque do Porto*, 31 Ιουλίου 1865 - 21 Φεβρουαρίου 1920), από τον Οίκο της Σαξονίας-Κοβούργου & Γκότα  ήταν γιος του Λουδοβίκου Α΄ της Πορτογαλίας και της Μαρίας Πίας της Σαβοΐας. Ανήκε στον Οίκο των Μπραγκάνσα.

## Βιογραφία
Ο *Αλφόνσος Ερρίκος Μαρία Λουδοβίκος Πέτρος ντε Αλκάνταρα Κάρολος Ουμβέρτος Αμεδαίος Φερδινάνδος Αντώνιος Μιχαήλ Ραφαήλ Γαβριήλ Γκοντζάγκα Ιαβέρης Φραγκίσκος ντε Ασσίς Ιωάννης Αύγουστος Ιούλιος Βολφάνδος Ιγνάτιος* γεννήθηκε το 1865. Ακολούθησε μια στρατιωτική σταδιοδρομία. Άσκησε σημαντικές αρμοδιότητες στον πορτογαλικό στρατό και, εξαιτίας των ικανοτήτων του, του δόθηκε η διοίκηση των στρατιωτικών δυνάμεων στο Γκόα, κατά τα τέλη του δέκατου ένατου αιώνα, όταν ο ίδιος ήταν ταυτόχρονα αντιβασιλέας της Ινδίας. Οι επιδόσεις του στην Ινδία τον έθεσαν ως υποψήφιο για τη θέση του Αρχιφύλακα της Πορτογαλίας (*Condestável de Portugal*). Τους πρώτους μήνες του 1890 έγινε γνωστός ο αρραβώνας του με την αρχιδούκισσα Μαρία Βαλέρια της Αυστρίας, όμως αργότερα εκείνη ακύρωσε το γάμος τους έπειτα από πιέσεις που δέχτηκε από τη θεία της αρχιδούκισσα Μαρία Θηρεσία.

Όταν έγιναν γνωστές στον Αλφόνσο οι απειλές για τη ζωή του αδελφού του, Καρόλου, υιοθέτησε τη συνήθεια να εξοπλίζεται με ένα περίστροφο, νύχτα και μέρα, καθιστώντας τον εαυτό του έτοιμο να υπερασπιστεί την οικογένειά του. Προέτρεψε, επίσης, τον ανιψιό του, διάδοχο Λουδοβίκο Φίλιππο, να φέρει ένα όπλο. Ο Αλφόνσο ήταν λάτρης των γυναικών, γνωστός για την καλοσύνη, την απλότητα, και τον καλό τρόπο ζωής του. Για παράδειγμα, του άρεσε να συμμετέχει ως πυροσβέστης στο πυροσβεστικό σώμα του παλαιού Αζούντα στο οποίο ήταν επίτιμος διοικητής.

Υπήρξε, επίσης, λάτρης των αγώνων αυτοκινήτου και ήταν ο διοργανωτής των πρώτων αγώνων που έγιναν στην Πορτογαλία, όπου συμμετείχε και ως οδηγός. Μετά την ανακήρυξη της Πορτογαλικής Πρώτης Δημοκρατίας, το 1910, εξορίστηκε στο εξωτερικό, όπου κατέφυγε αρχικά στο Γιβραλτάρ και στη συνέχεια στην Ιταλία. Το 1917 παντρεύτηκε την Αμερικανή Νεβάντα Στούντυ Χέιζ, την οποία δεν αναγνώρισε ως μέλος της η πορτογαλική βασιλική οικογένεια. Πέθανε στη Νάπολη στις 21 Φεβρουαρίου 1920. 

## Πρόγονοι

## Παραπομπές


Κατηγορία:Δούκες του Πόρτο
Κατηγορία:Οίκος της Σαξονίας-Κοβούργου-Γόθας
Ρωσικός πολιτισμός

Η Ρωσία έχει μια μακρά ιστορία και παράδοση σε πολλές πτυχές της τέχνης, όπως η λογοτεχνία, η φιλοσοφία, η κλασική μουσική, το μπαλέτο, η αρχιτεκτονική, η ζωγραφική και ο κινηματογράφος, με όλα αυτά τα στοιχεία να επηρεάζουν σημαντικά τον παγκόσμιο πολιτισμό. Η χώρα έχει, επίσης, ένα μεγάλο υλικό πολιτισμό και παράδοση στην τεχνολογία.

Ο ρωσικός πολιτισμός είχε ως απαρχή τους Ανατολικούς Σλάβους, με τις ειδωλολατρικές τους πεποιθήσεις και τον συγκεκριμένο τρόπο ζωής τους στις δασικές περιοχές της Ανατολικής Ευρώπης. Αυτός ο πρόωρος πολιτισμός επηρεάστηκε από τις γειτονικές Φινο-Οουγγρικές φυλές και από τους νομάδες, όπως τους Κιπτσάκους και τους Ιράνιους λαούς της Ποντιακής Στέπας. Στα τέλη της 1ης χιλιετίας μ.Χ. οι Σκανδιναβοί Βίκινγκς ή Βάραγγες, συνέβαλαν και αυτοί με τη σειρά τους στο σχηματισμό της ρωσικής ταυτότητας και της πολιτικής οντότητας της Κιέβινης Ρωσίας. Η Κιέβινη Ρωσία αποδέχτηκε την Ορθοδοξία από τους Βυζαντινούς, το 988, και αυτό το γεγονός όρισε σε μεγάλο βαθμό τη ρωσική κουλτούρα της επόμενης χιλιετίας ως μείγμα μεταξύ του σλαβικού και του βυζαντινού πολιτισμού. Μετά την πτώση της Κωνσταντινούπολης, το 1453, η Ρωσία έγινε το μεγαλύτερο Ορθόδοξο έθνος στον κόσμο και διεκδίκησε την την απόκτηση της βυζαντινής κληρονομιάς, με τη μορφή της ιδέας της Τρίτης Ρώμης. Σε διάφορα σημεία της ιστορίας της, η χώρα επηρεάστηκε έντονα από τον πολιτισμό της Δυτικής Ευρώπης. Από την εποχή των μεταρρυθμίσεων του Μεγάλου Πέτρου και για δύο μετέπειτα αιώνες, ο ρωσικός πολιτισμός αναπτύχθηκε σε μεγάλο βαθμό εντός του γενικού πλαισίου του ευρωπαϊκού πολιτισμού, αντί να επιδιώξει άλλες τοπικές μορφές. Η κατάσταση άλλαξε τον 20ο αιώνα, όταν η κομμουνιστική ιδεολογία έγινε σημαντικός παράγοντας του πολιτισμού της Σοβιετικής Ένωσης, της οποίας μέρος και μεγαλύτερη συνιστώσα ήταν η Ρωσική Σοβιετική Ομοσπονδιακή Σοσιαλιστική Δημοκρατία.

## Παραπομπές


## Εξωτερικοί σύνδεσμοι

* 

Κατηγορία:Πολιτισμός της Ρωσίας
Κατηγορία:Ευρωπαϊκός πολιτισμός
Ρωσια
Τσάρου Μαζουμντάρ

Ο **Τσάρου Μαζουμντάρ** (Μπενγκάλι: চারু মজুমদার; 1918 - 1972)  ήταν Ινδός πολιτικός, επαναστάτης, ιδρυτής του Κομμουνιστικού Κόμματος της Ινδίας (Μαρξιστικό-Λενινιστικό). Ιδεολόγος και θεωρητικός του μαοϊσμού. 

## Δείτε επίσης
* Κομμουνιστικό Κόμμα της Ινδίας (Μαοϊκό) 

## Παραπομπές


## Εξωτερικοί σύνδεσμοι
*  Is there a Charu Mazumdar Thought?
*  Charu Majumdar Archives

Κατηγορία:Ινδοί πολιτικοί
Κατηγορία:Μαοϊστές
Κατηγορία:Μαρξιστές θεωρητικοί
Κατηγορία:Κομμουνιστές
Κατηγορία:Επαναστάτες
Κυστεοουρητηρική παλινδρόμηση

Η **κυστεοουρητηρική παλινδρόμηση** είναι ουρολοίμωξη. Είναι νόσος κυρίως της νεαράς ηλικίας.

## Συμπτώματα
Υψηλός πυρετός εμφανίζεται πρωί και βράδυ που πέφτει με χλιαρό λουτρό και την λήψη αντιμικροβιακών ενός ευρέως φάσματος ή βάσει του αντιβιογράμματος.

## Ίαση
Η χορήγηση των φαρμάκων για την ίαση γίνεται αφού διερευνηθεί το ουροποιητικό σύστημα. Γίνεται ανιούσα κυστεογραφία με σκιαγραφικό ενδοφλεβίως, με απλή ακτινογράφηση κοιλίας σε νεφρά, ουρητήρα και κύστες (ΝΟΚ). Η δεύτερη λήψη γίνεται προ της ούρησης και η τρίτη λήψη γίνεται μετά την ούρηση.

## Παραπομπές


## Πηγές
* Ινστιτούτο Μελέτης Ουρολογικών Παθήσεων, Κυστεοουρητηρική παλινδρόμηση

Κατηγορία:Παθήσεις του ουροποιογεννητικού συστήματος
Σταυρός Ακρωτηρίου Χανίων

*Για συνώνυμους οικισμούς στην Ελλάδα δείτε το λήμμα: [[Σταυρός (αποσαφήνιση)]]*
Ο **Σταυρός** είναι παραλιακό χωριό της Δημοτικής Ενότητας Ακρωτηρίου του Δήμου Χανίων. Σύμφωνα με την απογραφή πληθυσμού του 2011, στον Σταυρό κατοικούσαν 460 μόνιμοι κάτοικοι. Το χωριό και η παραλία του αποτελεί σημαντικό τουριστικό θέρετρο κατά τους καλοκαιρινούς μήνες. Η παραλία, η οποία βρίσκεται εντός ενός μικρού κόλπου, προστατεύεται από τον άνεμο και την ανοικτή θάλασσα. Απέχει περίπου 15 χιλιόμετρα από την πόλη των Χανίων.

Το 1964, στην παραλία του Σταυρού γυρίστηκε ένα σημαντικό μέρος της ταινίας Ζορμπάς ο Έλληνας, στην οποία πρωταγωνίστησε ο Άντονι Κουίν. Συγκεκριμένα, οι συντελεστές βρίσκονταν εκεί τις πέντε από τις δεκαέξι εβδομάδες γυρισμάτων της ταινίας. Τον Σεπτέμβριο του 2014, πενήντα χρόνια μετά, η ταινία προβλήθηκε στην παραλία του χωριού.

## Δείτε επίσης
Ο συνώνυμος οικισμός Σταυρός στον Δήμο Καντάνου - Σελίνου

## Παραπομπές


Κατηγορία:Χωριά της περιφερειακής ενότητας Χανίων
Β΄ κατηγορία ποδοσφαίρου ανδρών Κύπρου 1956-57

Η **Β΄ κατηγορία ποδοσφαίρου ανδρών Κύπρου 1956-57** ήταν η 4η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Απόλλων για 1η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1956-57 αποτελείτο από δύο ομίλους: τον όμιλο Λεμεσού-Πάφου και τον όμιλο Λευκωσίας-Αμμοχώστου-Λάρνακας-Κερύνειας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. Η πρωταθλήτρια ομάδα προβιβάστηκε στην Α΄ κατηγορία 1957–58.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1955-56|περίοδο 1955-56]]
;Ομάδες που δεν συμμετείχαν στο πρωτάθλημα
Στο πρωτάθλημα δεν συμμετείχε ο πρωταθλητής της προηγούμενης περιόδου, Άρης Λεμεσού, ο οποίος προβιβάστηκε στην Α΄ κατηγορία 1956-57.

;Ομάδες που συμμετείχαν στο πρωτάθλημα
Στο πρωτάθλημα συμμετείχε η ΑΫΜΑ Λευκωσίας η οποία υποβιβάστηκε από την Α΄ κατηγορία 1955-56. Επιπλέον, στο πρωτάθλημα συμμετείχε και ο Οθέλλος Αμμοχώστου που εντάχθηκε στην ΚΟΠ το 1956.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Όμιλος Λεμεσού-Πάφου
### Βαθμολογία
Η τελική βαθμολογία του ομίλου Λεμεσού-Πάφου ήταν:

### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του ομίλου Λεμεσού-Πάφου:

## Όμιλος Λευκωσίας-Αμμοχώστου-Λάρνακας-Κερύνειας
### Βαθμολογία
Η τελική βαθμολογία του ομίλου Λευκωσίας-Αμμοχώστου-Λάρνακας-Κερύνειας ήταν:

### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του ομίλου Λευκωσίας-Αμμοχώστου-Λάρνακας-Κερύνειας:


1Η ΠΑΕΚ δεν προσήλθε στους αγώνες γιατί αδυνατούσε να παρατάξει πλήρη ομάδα. Οι διαιτητές των αγώνων ανακήρυξαν νικήτριες τις αντιπάλους της με σκορ 2-0, σύμφωνα με τους κανονισμούς της ΚΟΠ.

2Η ΑΫΜΑ δεν προσήλθε στον αγώνα σε ένδειξη διαμαρτυρίας για την απόφαση της έκτακτης γενικής συνέλευσης της ΚΟΠ να μην ισχύει η διαβάθμιση στο πρωτάθλημα Α΄ κατηγορίας 1956-57. Ο διαιτητής του αγώνα ανακήρυξε νικητή τον Οθέλλο με σκορ 2-0, σύμφωνα με τους κανονισμούς της ΚΟΠ.


## Μπαράζ
Στους αγώνες μπαράζ συμμετείχαν οι πρωταθλητές των δύο ομίλων, Απόλλων Λεμεσού και Αλκή Λάρνακας. Ο πρώτος αγώνας έγινε στο Στάδιο ΓΣΟ στις 30 Ιουνίου 1957. Ο Απόλλωνας κέρδισε με 4-1. Ο δεύτερος αγώνας έγινε στο Παλιό ΓΣΖ στις 7 Ιουλίου 1957. Το αποτέλεσμα ήταν 2-2. Ο Απόλλωνας στέφθηκε πρωταθλητής Β΄ κατηγορίας και προβιβάστηκε στην Α΄ κατηγορία 1957-58.

## Παραπομπές


## Πηγές
*

## Βιβλιογραφία
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1956-1957
Σύνταγμα της Βόρειας Μακεδονίας

Το **Σύνταγμα της Δημοκρατίας της Βόρειας  Μακεδονίας** αποτελεί την ανώτατη νομοθεσία της Βόρειας Μακεδονίας και περιγράφει το σύστημα διακυβέρνησης της χώρας και τα βασικά ανθρώπινα δικαιώματα. Στο παρόν σύνταγμα, που ισχύει από το 2001, κατοχυρώνονται 15 βασικά δικαιώματα, καθώς και ελευθερίες για τη σημαντική αλβανική μειονότητα, βάσει της Συμφωνίας της Οχρίδας.

Οι θεμελιώδεις αξίες του συντάγματος είναι:

# Οι βασικές ατομικές ελευθερίες και δικαιώματα, που αναγνωρίζονται από το διεθνές δίκαιο και που προβλέπονται στο Σύνταγμα
# Η ελεύθερη έκφραση της εθνικής ταυτότητας
# Η επιβολή του νόμου
# Η κατανομή των κρατικών εξουσιών σε νομοθετική, εκτελεστική και δικαστική
# Ο πολιτικός πλουραλισμός και οι ελεύθερες, άμεσες και δημοκρατικές εκλογές
# Η νομική προστασία της ιδιοκτησίας
# Η ελευθερία της αγοράς και της επιχειρηματικότητας
# Ο ανθρωπισμός, η κοινωνική δικαιοσύνη και η αλληλεγγύη
# Η τοπική αυτοδιοίκηση
# Ο κατάλληλος αστικός και αγροτικός σχεδιασμός για την προώθηση ενός άνετου ανθρώπινου περιβάλλοντος, καθώς και η οικολογική προστασία και ανάπτυξη
# Η τήρηση των γενικά αποδεκτών κανόνων του διεθνούς δικαίου.

## Παραπομπές


Κατηγορία:Κυβέρνηση της Βόρειας Μακεδονίας
Βορεια Μακεδονια
Σεπφώρα

Η **Σεπφώρα** (Εβραϊκά:ציפורה) ήταν η έβδομη κόρη του αρχιερέα της Μαδιάμ, Ιοθόρ/Ραγουήλ και η πρώτη σύζυγος του Μωυσή. Μαζί του απέκτησε δυο γιούς, τον Γερσόμ και τον Ελιέζερ. Το όνομά της σημαίνει "Άγριο Πουλί" (:*Tzippor* στα εβραϊκά σημαίνει πουλί)

## Ο γάμος με τον Μωυσή
Μετά τον φόνο του Αιγυπτίου και την περιπλάνησή του στην έρημο, ο Μωυσής κατέφυγε στη Μαδιάμ. Εκεί είδε εφτά κοπέλες (οι κόρες του Ιοθόρ) να λογομαχούν με βοσκούς καθώς τις παραμέρισαν βίαια για να ποτίσουν πρώτοι τα πρόβατά τους. Ο Μωυσής τις υπερασπίστηκε παλεύοντας με τους άντρες. Έχοντας κερδίσει την εμπιστοσύνη του ιερέα, ο Ιοθόρ τον έκανε βοσκό στα πρόβατά του και του έδωσε για σύζυγό του τη μικρότερη κόρη του, Σεπφώρα.

## Το επεισόδιο στη σκηνή
Όταν ο Θεός είπε στον Μωυσή να επιστρέψει στην Αίγυπτο και να ελευθερώσει τους γιους του Ισραήλ, ο Μωυσής πήρε μαζί του τη γυναίκα και τους γιούς του. Στο δρόμο για την Αίγυπτο κατασκήνωσαν για το βράδυ κι εκεί συνέβη κάτι μυστήριο με πρωταγωνίστρια τη Σεπφώρα. Στη Βίβλο λέει ότι ο Θεός ήρθε για να σκοτώσει το Μωυσή (Έξοδος:4:24-27), τότε η Σεπφώρα γρήγορα πήρε ένα κοφτερό μαχαίρι και έκανε περιτομή στο Γερσόμ, και το εναπόθεσε στα πόδια του Μωυσή, λέγοντας "Είσαι Θεός του αίματος" (Έξοδος: 4:26). Κατά τους σχολιαστές και τους λογίους ο λόγος για τον οποίο ο Θεός ήρθε να σκοτώσει το Μωυσή ήταν η συμφωνία με τον Αβραάμ. Όπως αναφέρεται στη Γένεση όσα αρσενικά παιδιά δεν έκαναν περιτομή, θα αποκόπτονταν από το λαό διότι "Αυτός έσπασε τη συμφωνία Μου"(Γένεσις:17:10-14).

## Κατά την Έξοδο
Αφού ο Μωυσής κατάφερε να απελευθερώσει τους Εβραίους από την Αίγυπτο, ο Ιοθόρ ήρθε στην κατασκήνωση των Εβραίων στο Σινά φέρνοντας μαζί τη Σεπφώρα και τους γιούς του Μωυσή. Η Βίβλος δεν αναφέρει πότε η Σεπφώρα ξανασυναντήθηκε με τον πατέρα της, μόνο ότι ο Ιοθόρ πήρε την οικογένεια του Μωυσή και πήγε να τον συναντήσει όταν άκουσε τι έκανε ο Θεός για τους γιους του Ισραήλ.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Άτυς (γιος του Κροίσου)

Ο **Άτυς** ήταν γιος του βασιλέα της Λυδίας, Κροίσου. Απέκτησε γιο που ονομάστηκε Πυθίος.

Σύμφωνα με το πρώτο βιβλίο των Ιστοριών του Ηροδότου, ο Κροίσος είχε ένα όνειρο, στο οποίο ο Άτυς σκοτωνόταν από δόρυ. Ως αποτέλεσμα, ο Κροίσος πάντρεψε αμέσως τον γιο του και τον έστειλε μακριά από το πεδίο του πολέμου. Εκείνη την εποχή, ένας γιγάντιος αγριόχοιρος τρομοκρατούσε τους Μυσούς, οι οποίοι ζήτησαν από τον Κροίσο να στείλει μια ομάδα αρίστων ανδρών με αρχηγό τον Άτυ. Ο Κροίσος αρχικά αρνήθηκε, αλλά ο Άτυς δήλωσε πως μπορούσε να κυνηγήσει αγριόχοιρους, καθώς οι τελευταίοι δεν κυκλοφορούσαν με σιδηρά όπλα. Ο Κροίσος έδωσε τη συγκατάθεση του, αλλά έστειλε τον Άδρηστο ως σωματοφύλακα του Άτυος. Κατά τη διάρκεια του κυνηγιού, ωστόσο, ο Άδρηστος σκότωσε κατά λάθος τον Άτυ καθώς έριχνε το δόρυ του κατά του ζώου. Μετά απ' αυτό, ο Άδρηστος αυτοκτόνησε πάνω στον τάφο του Άτυος.

## Παραπομπές


Κατηγορία:Δυναστεία των Μερμνάδων
Σύνταγμα του Ηνωμένου Βασιλείου

Ως **Σύνταγμα του Ηνωμένου Βασιλείου** ορίζεται το άθροισμα των νόμων και των αρχών που απαρτίζουν το πολιτικό σώμα του Ηνωμένου Βασιλείου. Αφορά τόσο τη σχέση μεταξύ του ατόμου και του κράτους, όσο και τη λειτουργία της νομοθετικής, της εκτελεστικής και της δικαστικής εξουσίας. Σε αντίθεση με πολλά άλλα έθνη, το Ηνωμένο Βασίλειο δεν έχει ενιαίο συνταγματικό έγγραφο. Έτσι, ορισμένες φορές αυτό χαρακτηρίζεται ως ακωδικοποίητο ή άγραφο σύνταγμα. Μεγάλο μέρος του βρετανικού συντάγματος είναι ενσωματωμένο σε γραπτά έγγραφα, στο πλαίσιο καταστατικών, δικαστικών αποφάσεων, έργα αρχών και συνθηκών. Το σύνταγμα έχει άλλες άγραφες πηγές, συμπεριλαμβανομένων των κοινοβουλευτικών συνταγματικών συμβάσεων.

Μετά την Ένδοξη Επανάσταση του 1688, το θεμέλιο του νομοθετικού συντάγματος χαρακτηρίστηκε το δόγμα της κοινοβουλευτικής κυριαρχίας, σύμφωνα με το οποίο τα καταστατικά που ψηφίζονται από το Κοινοβούλιο αποτελούν υπέρτατη και τελική πηγή της νομοθεσίας του Ηνωμένου Βασιλείου. Κατά συνέπεια, το Κοινοβούλιο μπορεί αλλάξει το σύνταγμα απλά ψηφίζοντας νέες Πράξεις. Ωστόσο, υπάρχει μία αμφισβήτηση σχετικά με το αν η αρχή της κοινοβουλευτικής κυριαρχίας εξακολουθεί να ισχύει, ιδίως υπό το πρίσμα της ένταξης του Ηνωμένου Βασιλείου στην Ευρωπαϊκή Ένωση. Μια άλλη βασική αρχή του βρετανικού συντάγματος, όπως διατυπώνεται από τον νομικό λόγιο Άλμπερτ Βεν Ντάισι, είναι το κράτος δικαίου.

## Παραπομπές


Κατηγορία:Πολιτική του Ηνωμένου Βασιλείου
Ηνωμενο Βασιλειο
Πολιτική στις Ομόσπονδες Πολιτείες της Μικρονησίας

Η **Πολιτική στις Ομόσπονδες Πολιτείες της Μικρονησίας** λειτουργεί στο πλαίσιο μιας ομοσπονδιακής αντιπροσωπευτικής δημοκρατίας. Η εκτελεστική εξουσία ασκείται από τον Πρόεδρο και το υπουργικό του συμβούλιο, ενώ η νομοθετική εξουσία ασκείται από τον Πρόεδρο και το Κογκρέσο. Η δικαστική εξουσία είναι ανεξάρτητη από την εκτελεστική και τη νομοθετική εξουσία.

Η εσωτερική δομή της Μικρονησίας βασίζεται στο σύνταγμα του 1979 , το οποίο εγγυάται τα θεμελιώδη ανθρώπινα δικαιώματα και καθιερώνει το διαχωρισμό των κυβερνητικών εξουσιών. Η Ομοσπονδία βρίσκεται σε ελεύθερη ένωση με τις Ηνωμένες Πολιτείες Αμερικής από τις 3 Νοεμβρίου 1986.

## Εκτελεστική εξουσία
Ο Πρόεδρος και ο Αντιπρόεδρος εκλέγονται για τετραετή θητεία από το Κογκρέσο, μεταξύ τεσσάρων γερουσιαστών. Ο πρόεδρος είναι αρχηγός του κράτους, καθώς και επικεφαλής της κυβέρνησης. Ο πρόεδρος και ο αντιπρόεδρος υποστηρίζονται από ένα υπουργικό συμβούλιο.

## Νομοθετική εξουσία
Το Κογκρέσο των Ομόσπονδων Πολιτειών της Μικρονησίας αποτελείται από δεκατέσσερα ακομμάτιστα μέλη, εκ των οποίων οι δέκα για δύο χρόνια θητεία και οι τέσσερις για τέσσερα χρόνια θητεία.

## Δικαστική εξουσία
Η δικαστική εξουσία βρίσκεται υπό την ηγεσία του Ρικ Γκράιμς και χωρίζεται στα πρωτόβαθμα και δευτερόβαθμα δικαστήρια. Ο Πρόεδρος διορίζει τους δικαστές έχοντας υπολογίσει στην απόφασή του τις συμβουλές και την έγκριση του Κογκρέσου. Ο Μάρτιν Γίνουγκ είναι ο επικεφαλής του Ανωτάτου Δικαστηρίου της χώρας.

## Παραπομπές


## Εξωτερικοί σύνδεσμοι
*
Σύνταγμα της Κροατίας

Το **Σύνταγμα της Δημοκρατίας της Κροατίας** ψηφίστηκε από το Κοινοβούλιο της Κροατίας το Δεκέμβριο του 1990. Μερικές φορές αποκαλείται ως Σύνταγμα των Χριστουγέννων (*Božićni Ustav*). Το 2000, και ξανά το 2001, το Κροατικό Κοινοβούλιο τροποποίησε το Σύνταγμα αλλάζοντας τα δύο σωμάτων του κοινοβουλίου σε ένα νομοθετικό σώμα και μειώνοντας τις προεδρικές εξουσίες. Η τελευταία τροποποίησή του έγινε το 2013.

Το σύνταγμα καθορίζει την Κροατία ως ένα ενιαίο, αδιαίρετο, δημοκρατικό και κοινωνικό κράτος, στο οποίο η εξουσία πηγάζει από το λαό και ανήκει στο λαό. Ο λαός ασκεί την εξουσία του μέσα από τις εκλογές των αντιπροσώπων και μέσω της λήψης άμεσων αποφάσεων. Ορίζεται ότι η ελευθερία, τα ίσα δικαιώματα, η εθνική ισότητα, η ισότητα των φύλων, η αγάπη της ειρήνης, η κοινωνική δικαιοσύνη, ο σεβασμός των ανθρωπίνων δικαιωμάτων, το απαραβίαστο της ιδιοκτησίας, η διατήρηση της φύσης και του περιβάλλοντος, το κράτος δικαίου, καθώς και ο δημοκρατικός πολυκομματισμός, είναι οι υψηλότερες αξίες της συνταγματικής τάξης της Δημοκρατίας της Κροατίας.

## Παραπομπές


Κατηγορία:Πολιτική της Κροατίας
Κροατια
Σύνταγμα της Κυπριακής Δημοκρατίας

Το **Σύνταγμα της Κυπριακής Δημοκρατίας** είναι ένα έγγραφο, που επικυρώθηκε στις 16 Αυγούστου 1960 και αποτελεί τον Υπέρτατο Νόμο της Δημοκρατία της Κύπρου. Η σύνταξή του έγινε αφού η χώρα κέρδισε την ανεξαρτησία της το 1959. Αποτελείται από 199 Άρθρα και 3 Παραρτήματα και έχει τροποποιηθεί 18 φορές (2023).

Στο σύνταγμα που προστατεύονται όλες οι εθνότητες του κράτους, ορίζεται ότι ο Πρόεδρος της Κυπριακής Δημοκρατίας πρέπει να είναι Έλληνας και ο Αντιπρόεδρος Τούρκος. Το 1963, το σύνταγμα ακυρώθηκε μερικώς, καθώς οι Τουρκοκύπριοι αποσύρθηκαν από την κυβέρνηση, εξαιτίας των μεταρρυθμίσεων που πρότεινε για το Σύνταγμα ο Πρόεδρος Αρχιεπίσκοπος Μακάριος.

## Παραπομπές


Κατηγορία:Πολιτική της Κύπρου
Κυπρος
Σχεδία

thumb|Ξύλινη μεγάλη σχεδία
Η **σχεδία** είναι το αρχαιότερο και πιο απλό μέσο για υδάτινες μεταφορές. Δημιουργείται από ξύλα που συνδέονται μεταξύ τους έτσι ώστε να σχηματίσουν μια πλωτή εξέδρα. Κάποιες σχεδίες είναι φτιαγμένες για να πλέουν με το ρεύμα του ποταμού, ενώ άλλες διανύουν μεγάλες αποστάσεις χρησιμοποιώντας πανιά και κουπιά. Χρησιμεύει για την μεταφορά ανθρώπων, ζώων ή εμπορευμάτων. Λόγω της έλλειψης των τοιχωμάτων, στο κέντρο υψώνεται ένας ιστός για την στήριξη ενός πανιού.

## Ιστορική αναδρομή
thumb|Σχεδία στη Ντίσνεϊλαντ του 1960
thumb|Σχεδία «Benson cigar»
Η σχεδία υπάρχει από την Προϊστορία όταν ο άνθρωπος ήθελε να ανακαλύψει νέους τόπους και να ταξιδέψει στην θάλασσα. Δίνουν στον άνθρωπο την δυνατότητα να ανακαλύψει τοπία και ομορφιές που είναι απροσπέλαστα με άλλο μέσον και χαρίζουν έντονες συγκινήσεις, αφού συμβάλλουν στο να βιώσει κανείς άμεσα το φυσικό περιβάλλον. Αρχικά, το 4500 π.Χ. κατασκεύασαν τις πρώτες βάρκες δένοντας λωρίδες από πάπυρο μεταξύ τους. Όμως λόγω του ότι ο πάπυρος απορροφούσε νερό αντικαταστάθηκε στην συνέχεια από πολύ πιο ανθεκτικούς κορμούς δέντρων. Τα σκάφη των Φοινίκων, δηλαδή των πρώτων θαλασσοπόρων ήταν φτιαγμένα από ξύλο και στο κέντρο ένας πάσσαλος στήριζε ένα πανί. Επίσης, στην Ινδία και στην Κίνα τις χρησιμοποιούσαν και ως κατοικίες. Τα πιο γνωστά είναι τα > στην Νότια Αμερική. Είναι σχεδίες από καλάμια με μήκος που ξεπερνά τα 10 μ. και με δυνατότητα μεταφοράς φορτίου περίπου τριών τόνων.

## Θεωρία Θορ Χαϊέρνταλ
Τις μεγάλες δυνατότητες των σχεδιών προσπάθησε να αποδείξει ο Θορ Χαϊέρνταλ το 1947. Σύμφωνα με την θεωρία του τα νησιά του Ειρηνικού, είχαν κατοικηθεί παλαιότερα από λαούς της νότιας Αμερικής και ταξίδεψε για τρεισήμισι μήνες από το Περού προς τα νησιά που είναι κοντά στη Ταϊτή με μια μεγάλη σχεδία από ξύλο μπάλσα.

## Αρχαία παράδοση
Ο Οδυσσέας εφοδιάζεται με όλα τα απαραίτητα εργαλεία για την κατασκευή της σχεδίας. Έκοψε δέντρα για να φτιάξει τη σχεδία, έβαλε κατάρτι και τιμόνι και γύρω γύρω παραπέτο από κλαδιά λυγαριάς. Μετά από 4 μέρες δουλειάς αναχώρησε τελικά αφού πήρε μαζί του ρούχα, κρασί νερό και τρόφιμα που του έδωσε η θεά. Τη στιγμή, όμως που έφτανε στο νησί των Φαιάκων ο Ποσειδώνας γυρνώντας από τη χώρα των Αιθιόπων κατάλαβε την απόφαση των θεών που πάρθηκε ερήμην του. Έτσι, σηκώνει θύελλα και ταραχή που διαλύει τη σχεδία του. Για καλή του τύχη η Λευκοθέα τον συμβουλεύει να εγκαταλείψει τη σχεδία και να κολυμπήσει ως τη χώρα των Φαιάκων. Του δίνει κι ένα μαγικό μαντίλι που θα τον προστάτευε από κάθε κακό. Ο Ποσειδώνας φεύγοντας αποφασίζει να σταματήσει την τιμωρία του.

## Παραπομπές


## Εξωτερικοί σύνδεσμοι

Κατηγορία:Τύποι πλοίων
Σύνταγμα της Λετονίας

Το **Σύνταγμα της Λετονίας** (λετονικά: Satversme) είναι ο θεμελιώδης νόμος της Δημοκρατίας της Λετονίας. Εγκρίθηκε από το Κοινοβούλιο της Λετονίας στις 15 Φεβρουαρίου 1922 και τέθηκε σε ισχύ στις 7 Νοεμβρίου 1922. Είχε επηρεαστεί από εκείνο της Βαϊμάρης και το Ελβετικό Ομοσπονδιακό Σύνταγμα. Ένα κεφάλαιο σχετικά με τα θεμελιώδη ανθρώπινα δικαιώματα προστέθηκε με τροποποίηση το 1998.
 
Το Σύνταγμα της Λετονίας είναι ένα κωδικοποιημένο σύνταγμα και αποτελείται σήμερα από 116 άρθρα, που διατάσσονται σε οκτώ κεφάλαια:
*Κεφάλαιο 1: Γενικές διατάξεις (άρθρα 1-4)
*Κεφάλαιο 2: Κοινοβούλιο (άρθρα 5-34)
*Κεφάλαιο 3: Ο Πρόεδρος (άρθρα 35-54)
*Κεφάλαιο 4: Η Κυβέρνηση (άρθρα 55-63)
*Κεφάλαιο 5: Νομοθετική εξουσία (άρθρα 64-81)
*Κεφάλαιο 6: Δικαστήρια (άρθρα 82-86)
*Κεφάλαιο 7: Η Ελεγκτική Υπηρεσία (άρθρα 87-88)
*Κεφάλαιο 8: Θεμελιώδη ανθρώπινα δικαιώματα (άρθρα 89-116)

Έτσι, το Σύνταγμα καθιερώνει πέντε κυβερνητικά όργανα - το Κοινοβούλιο, τον Πρόεδρο, το Υπουργικό Συμβούλιο, τα Δικαστήρια και την Κρατική Υπηρεσία Ελέγχου.

## Παραπομπές


Κατηγορία:Πολιτική της Λετονίας
Λετονια
Σύνταγμα της Λευκορωσίας

Το **Σύνταγμα της Δημοκρατίας της Λευκορωσίας** είναι η ανώτατη νομοθεσία της Λευκορωσίας. Εγκρίθηκε το 1994, τρία χρόνια μετά τη διακήρυξη ανεξαρτησίας της χώρας από τη Σοβιετική Ένωση. Καθορίζει το πλαίσιο λειτουργίας του κράτους και απαριθμεί τα δικαιώματα και τις ελευθερίες των πολιτών. Συντάχθηκε από το Ανώτατο Σοβιέτ της Λευκορωσίας, πρώην νομοθετικό σώμα της χώρας. Τα περιεχόμενα του Συντάγματος περιλαμβάνουν το προοίμιο, εννέα τμήματα και 146 άρθρα.

Η δομή και το περιεχόμενο του συντάγματος επηρεάστηκε σε μεγάλο βαθμό από τα συντάγματα των δυτικών χωρών και από από τις εμπειρίες της Λευκορωσίας κατά τη διάρκεια της σοβιετικής εποχής. Το Σύνταγμα έχει τροποποιηθεί δύο φορές από την αρχική του έκδοση, το 1996 και το 2004.

Στη Λευκορωσία το δικαίωμα του εκλέγειν σε εκλογές και δημοψηφίσματα δίνεται σε όσους είναι πάνω από την ηλικία των δεκαοκτώ ετών. Κατά τη διάρκεια των εκλογών και των δημοψηφισμάτων, ένας πολίτης μπορεί να ψηφίσει ή όχι χωρίς συνέπειες. Στο σύνταγμα περιγράφονται οι λειτουργίες της κυβέρνησης της Λευκορωσίας, τα καθήκοντα του Προέδρου της Δημοκρατίας, το Κοινοβούλιο της Λευκορωσίας και τα δικαστήρια. Ο Πρόεδρος δεν πρέπει να είναι μέλος κάποιου πολιτικού κόμματος, όταν αναλαμβάνει τα καθήκοντά του.

## Παραπομπές


Κατηγορία:Πολιτική της Λευκορωσίας
Λευκορωσια
Βουλευτικές εκλογές 2016 στο Βανουάτου

**Γενικές εκλογές** διεξήχθησαν στο Βανουάτου στις 22 Ιανουαρίου 2016. Το Κοινοβούλιο είχε διαλυθεί το 2015 έπειτα από την αποτυχία να εξασφαλίσει την έγκριση για μία κυβέρνηση εθνικής ενότητας. Είχε προηγηθεί  η καταδίκη 14 βουλευτών (μεταξύ των οποίων και ενός πρώην πρωθυπουργού) για δωροδοκία.

## Εκλογικό σύστημα
Τα 52 μέλη του Κοινοβουλίου εξελέγησαν σε 17 πολυεδρικές περιφέρειες με τη χρήση της απλής μη μεταφερόμενης ψήφου. Αυτό σημαίνει ότι ο κάθε ψηφοφόρος ρίχνει μία ψήφο για έναν υποψήφιο σε έναν γύρο με πολλούς υποψηφίους για πολλά αξιώματα. Τις θέσεις κερδίζουν οι υποψήφιοι που θα συγκεντρώσουν τις περισσότερες ψήφους.Συνεπώς, σε μία τριεδρική περιφέρεια, την έδρα κερδίζουν οι τρεις υποψήφιοι που θα πάρουν τον μεγαλύτερο αριθμό ψήφων.
Συνολικά 261 υποψήφιοι έλαβαν μέρος στις εκλογές, συμπεριλαμβανομένων και 68 ανεξάρτητων και 193 από 36 πολιτικά κόμματα.

## Αποτελέσματα

## Παραπομπές


2016
Βανουατου
Δημοψήφισμα του Λίχτενσταϊν του 1919

Ένα δημοψήφισμα με δύο ερωτήματα διεξήχθη στο Λίχτενσταϊν στις 2 Μαρτίου 1919. Ήταν το πρώτο δημοψήφισμα που διεξήχθη στο Πριγκιπάτο και ερωτήματα ήταν η αύξηση των μελών του Κοινοβουλίου από 12 σε 17 και η μείωση του ορίου ηλικίας για το δικαίωμα ψήφου από τα 24 στα 21 έτη. Και τα δύο ερωτήματα απορρίφθηκαν από τους ψηφοφόρους.

## Αποτελέσματα
### Αύξηση του αριθμού των μελών του Κοινοβουλίου

### Μείωση ορίου ηλικίας για δικαίωμα ψήφου

## Παραπομπές


Κατηγορία:Εκλογές στο Λίχτενσταϊν
Λιχτενσταιν
Διοργανώσεις Ε.Π.Σ. Χίου 2015–16

Για την **περίοδο 2015–16** η Ένωση Ποδοσφαιρικών Σωματείων Χίου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χίου.

Η πρωταθλήτρια ομάδα της ΕΠΣ Χίου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χίου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, η δομή του πρωταθλήματος της Ε.Π.Σ. Χίου είναι η εξής:

* Α΄ Κατηγορία
* Β΄ Κατηγορία
### Α΄ Κατηγορία
Η τελική βαθμολογία:

Πηγή: ΕΠΣ Χίου

### Β΄ Κατηγορία
Η τελική βαθμολογία:

Πηγή: ΕΠΣ Χίου

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Χίου. Η διοργάνωση ξεκίνησε στις 5 Σεπτεμβρίου του 2015 και ολοκληρώθηκε στις 17 Φεβρουαρίου του 2016 με τον τελικό. Το κύπελλο κατέκτησε ο Α.Π.Π.Σ. Ηρακλής Θυμιανών.

### 1η Φάση

|}

### 2η Φάση

|}

### Προημιτελικά

|}

### Ημιτελικά

|}

### Τελικός

## Σούπερ Καπ

Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της προηγούμενης περιόδου της Ε.Π.Σ. Χίου. Το τρόπαιο κατέκτησε η ομάδα Α.Π.Ο. Κανάρης Νενήτων.

### Λεπτομέρειες αγώνα

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Χίου
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Γαλλοελληνική Εταιρεία Σιδηροδρόμων

Η **Γαλλοελληνική Εταιρεία Σιδηροδρόμων (Γ.Ε.Σ.)** (**, ή *CFFH*, πλήρες όνομα: *Cοmpanie franco-hellenique des chemins de fer*) ήταν σιδηροδρομική εταιρεία στην Ελλάδα και την Τουρκία, η οποία διαχειριζόταν τη γραμμή του πρώην Σιδηρόδρομου της Ανατολής από την Αλεξανδρούπολη στο Πύθιο, το Ορμένιο και το Σβίλεγκραντ, μεταξύ 1929 και 1954.. 
[μικρογραφία|αριστερά|Η ατμομηχανή 102 τύπου 4-4-0 της εταιρείας στην [Αλεξανδρούπολη]]

Η εταιρεία απορροφήθηκε από τους Σιδηροδρόμους Ελληνικού Κράτους το 1954.

## Σταθμοί
* Δίκαια
* Αδριανούπολη
* Νέα Βύσσα
* Ορεστιάδα
* Πύθιο
* Διδυμότειχο
* Σουφλί
* Τυχερό
* Φέρες
* Αλεξανδρούπολη

## Δείτε επίσης
* Σιδηρόδρομος της Ανατολής
* Σιδηροδρομική γραμμή Αλεξανδρούπολης - Σβίλενγκραντ

## Παραπομπές


Κατηγορία:Σιδηροδρομικές επιχειρήσεις στην Ελλάδα
Κατηγορία:Περιφερειακή ενότητα Έβρου
Κατηγορία:Μεταφορές στην Ανατολική Μακεδονία και Θράκη
Κατηγορία:Νεότερη ιστορία της Θράκης
Πάμπλο Λαραΐν

Ο **Πάμπλο Λαραΐν** (· Σαντιάγο, 19 Αυγούστου 1976) είναι Χιλιανός σκηνοθέτης, σεναριογράφος και παραγωγός.

## Βιογραφία
Γεννήθηκε το 1976 στο Σαντιάγο και είναι γιος του καθηγητή νομικής και πολιτικού, Ερνάν Λαραΐν, και της πρώην υπουργού Μαγκνταλένα Μάτε. Σπούδασε κινηματογράφο στο πανεπιστήμιο UNIACC της Χιλής.

Ως σκηνοθέτης, έχει ασχοληθεί εκτενώς με τη δικτατορία του Αουγούστο Πινοσέτ στη Χιλή. Η τριλογία για το θέμα αυτό περιλαμβάνει τα έργα: *[[Tony Manero]]*, *[[Post Mortem (ταινία)|Post Mortem]]* και *[[No (ταινία)|No]]*.

Η πιο γνωστή του ταινία είναι το *[[No (ταινία)|No]]* (2012), η οποία ήταν υποψήφια για το βραβείο Όσκαρ καλύτερης ξένης ταινίας.

Η ταινία *[[Η μυστική λέσχη]]* απέσπασε την Αργυρή Άρκτο στο Διεθνές Φεστιβάλ Κινηματογράφου του Βερολίνου του 2015 και ήταν η πρόταση της Χιλής για το βραβείο Όσκαρ καλύτερης ξένης ταινίας στα 88α βραβεία Όσκαρ.

Το ''Neruda'' ήταν η πρόταση της Χιλής για το βραβείο Όσκαρ καλύτερης ξένης ταινίας στα 89α βραβεία Όσκαρ και υποψήφια για Χρυσή Σφαίρα Καλύτερης Ξενόγλωσσης Ταινίας.

## Φιλμογραφία

## Παραπομπές

## Εξωτερικοί Σύνδεσμοι
*

Κατηγορία:Χιλιανοί σεναριογράφοι
Κατηγορία:Χιλιανοί παραγωγοί ταινιών
Κατηγορία:Χιλιανοί σκηνοθέτες κινηματογράφου
No (ταινία)

Το ***No*** είναι χιλιανή ταινία του 2012 σε σκηνοθεσία του Πάμπλο Λαραΐν. To σενάριο είναι βασισμένο στο θεατρικό έργο *El Plebiscito* του Αντόνιο Σκάρμετα.

Η ταινία πραγματεύεται το δημοψήφισμα που διεξήχθη στη Χιλή το 1988 για την παραμονή ή την αποχώρηση του δικτάτορα Αουγούστο Πινοσέτ από την εξουσία.
## Πλοκή
Η επιρροή της κυβέρνησης του Πινοσέτ αρχίζει και φθίνει και αποφασίζεται να ζητηθεί η γνώμη του λαού της Χιλής. Οι πολίτες καλούνται να ψηφίσουν Si (Ναι) στο δημοψήφισμα, αν θέλουν τη συνέχιση της δικτατορίας και Νο (Όχι), αν θέλουν την επαναφορά του δημοκρατικού πολιτεύματος.

Η αντιπολίτευση προσλαμβάνει τον Ρενέ Σααβέρδα (Γκαέλ Γκαρσία Μπερνάλ), έναν νέο διαφημιστή, για να προωθήσει την καμπάνια υπέρ του No.
## Διανομή

## Βραβεία/Διακρίσεις
Η ταινία ήταν υποψήφια για το βραβείο καλύτερης ξενόγλωσσης ταινίας στα 85α βραβεία Όσκαρ. Επίσης, κέρδισε το Art Cinema Award στο 65ο φεστιβάλ των Καννών και το βραβείο κοινού στο 53ο φεστιβάλ Θεσσαλονίκης.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Σελίδα στην IMDb

Κατηγορία:Χιλιανές ταινίες
Κατηγορία:Γαλλικές ταινίες της δεκαετίας 2010
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ιστορικές ταινίες
Κατηγορία:Γαλλικές ιστορικές ταινίες
Κατηγορία:Ταινίες σχετικά με τη Χιλή του Πινοσέτ
Κατηγορία:Ταινίες βασισμένες σε θεατρικά έργα
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Πάμπλο Λαρέν
Κατηγορία:Ταινίες του 2012
Κατηγορία:Δραματικές ταινίες βασισμένες σε πραγματικά γεγονότα
You Are Here

Το **You Are Here** είναι το 17ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 16 Μαρτίου του 2004 μέσω της δισκογραφικής εταιρίας "SPV/Steamhammer".

## Ιστορία του άλμπουμ
Αυτός υπήρξε ο πρώτος δίσκος του συγκροτήματος με τον κιθαρίστα Βίνι Μουρ στη σύνθεση του, ο οποιος αντικατέστησε τον Μίκαελ Σένκερ το καλοκαίρι του 2003. Επίσης, επέστρεψε στο συγκρότημα ο κιμπορντίστας Πωλ Ρέιμοντ, ενώ τα τύμπανα ανέλαβε ο Τζέισον Μπόναμ.

Η ιαπωνική έκδοση του άλμπουμ περιελάμβανε το επιπλέον κομμάτι "*Messing Up The Bed*". Για την προώθηση του, οι UFO περιόδευσαν στην Ευρώπη τον Φεβρουάριο και Μάρτιο του 2004, με τον Ούλι Ροθ να ανοίγει τις εμφανίσεις τους.

Κατά την αμερικάνικη περιοδεία του, το συγκρότημα αντιμετώπισε προβλήματα με τα χαρτιά του Πιτ Γουέι, στον οποίο δεν επετράπη να μπει στη χώρα, με αποτέλεσμα να αντικατασταθεί για τις προγραμματισμένες ζωντανές εμφανίσεις από τον Ρίτσι Σκάρλετ, πρώην συνεργάτη του Έις Φρίλι, των Mountain, κ.α.. Παράλληλα, ολόκληρη η περιοδεία αναβλήθηκε λόγω του ότι το αμερικάνικο προξενείο στην Αγγλία αρνήθηκε να δώσει άδεια εργασίας στον τραγουδιστή Φιλ Μογκ, λόγω του γεγονότος ότι τα δακτυλικά του αποτυπώματα είχαν ελεγχθεί 24 χρόνια νωρίτερα στο Μπάφαλο της Νέας Υόρκης, σε μία έρευνα η οποία είχε γίνει από το FBI. Οι ημερομηνίες των συναυλιών προγραμματίστηκαν για τον Σεπτέμβριο του ίδιου έτους.

Οι κριτικές για το άλμπουμ υπήρξαν μέτριες προς θετικές, με το "Allmusic" να το βαθμολογεί με 2,5 / 5 αστέρια, το "Sputnik Musιc" με μέσο όρο βαθμολογιών 3,6 / 5 και το "Metal Reviews" με 81%.

## Λίστα Τραγουδιών
# "When Daylight Goes to Town" *<small>(Mogg, Moore)</small>* – 4:33
# "Black Cold Coffee" *<small>(Mogg, Moore)</small>* – 3:20
# "The Wild One" *<small>(Mogg, Moore)</small>* – 5:39
# "Give It Up" *<small>(Mogg, Way, Moore)</small>* – 4:25
# "Call Me" *<small>(Mogg, Moore)</small>* – 4:03
# "Slipping Away" *<small>(Mogg, Moore)</small>* – 4:56
# "The Spark That Is Us" *<small>(Mogg, Bonham, Moore, Raymond)</small>* – 4:11
# "Sympathy" *<small>(Raymond)</small>* – 3:48
# "Mr. Freeze" *<small>(Mogg, Moore)</small>* – 4:43
# "Jello Man" *<small>(Mogg, Moore)</small>* – 4:13
# "Baby Blue" *<small>(Mogg, Moore)</small>* – 4:31
# "Swallow" *<small>(Mogg, Bonham, Moore)</small>* – 4:30

## Μέλη των UFO
Οι μουσικοί οι οποίοι ηχογράφησαν το "*You Are Here*" ήταν οι εξής:
* **[[Φιλ Μογκ]]** - φωνητικά
* **[[Βίνι Μουρ]]** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα
* **[[Τζέισον Μπόναμ]]** - τύμπανα

## Παραπομπές


## Πηγές
* You Are Here - UFO | Songs, Reviews, Credits | AllMusic
* UFO - You Are Here | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 2004
The Monkey Puzzle

Το **The Monkey Puzzle** είναι το 18ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 25 Σεπτεμβρίου του 2006 μέσω της δισκογραφικής εταιρίας "SPV/Steamhammer".

Για την ηχογράφηση του δίσκου, επέστρεψε στο συγκρότημα ο ντράμερ Άντι Πάρκερ, ο οποίος ανάρρωσε από μία επέμβαση στο πόδι του, αντικαθιστώντας τον Τζέισον Μπόναμ.

Αμέσως μετά την κυκλοφορία του δίσκου, οι UFO περίοδευσαν στην Ευρώπη και το Νοέμβριο του 2006 πραγματοποίησαν δέκα εμφανίσεις στην πατρίδα τους. Στις αρχές του επόμενου έτους πραγματοποίησαν μία ακόμη ευρωπαϊκή περιοδεία και ολοκλήρωσαν τη χρονιά με μία σειρά συναυλιών στη Ρωσία.

## Λίστα Τραγουδιών
# "Hard Being Me" (Way, Moore, Mogg) - 3:35
# "Heavenly Body" (Moore, Mogg) - 3:52
# "Some Other Guy" (Moore, Mogg) - 4:38
# "Who's Fooling Who?" (Way, Moore, Mogg) - 3:57
# "Black and Blue" (Raymond, Mogg) - 5:29
# "Drink Too Much" (Moore, Mogg) - 4:40
# "World Cruise" (Moore, Mogg) - 3:29
# "Down by the River" (Moore, Mogg) - 3:18
# "Good Bye You" (Moore, Mogg) - 4:40
# "Rolling Man" (Moore, Mogg) - 4:24
# "Kingston Town" (Raymond, Mogg) - 4:08

## Μέλη των UFO
Οι μουσικοί οι οποίοι ηχογράφησαν το "*The Monkey Puzzle*" ήταν οι εξής:
* **[[Φιλ Μογκ]]** - φωνητικά
* **[[Βίνι Μουρ]]** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα
* **[[Άντι Πάρκερ]]** - τύμπανα

## Παραπομπές


## Πηγές
* The Monkey Puzzle - UFO | Songs, Reviews, Credits | AllMusic
* UFO - The Monkey Puzzle | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 2006
Λένα Παπαληγούρα

Η **Λένα (Ελένη) Παπαληγούρα** (Αθήνα, 27 Μαΐου 1985) είναι Ελληνίδα ηθοποιός.

## Σταδιοδρομία
Γεννήθηκε στην Αθήνα το 1985. Γονείς της είναι ο 
πολιτικός, Αναστάσιος Παπαληγούρας και η διδάκτωρ Ψυχολογίας, Ζαΐρα Ράλλη-Παπαληγούρα και παππούδες της ο πρώην πρωθυπουργός, Γεώργιος Ράλλης και ο πρώην υπουργός, Παναγής Παπαληγούρας.

Είναι απόφοιτη της δραματικής σχολής του Θεάτρου Τέχνης «Κάρολος Κουν» καθώς και του τμήματος Επικοινωνίας, Μέσων και Πολιτισμού του Παντείου Πανεπιστημίου.

Το τηλεοπτικό της ντεμπούτο έγινε το 2007, μέσα από μικρές συμμετοχές στις σειρές «Τυφλόμυγα» και «Ιστορίες Μυστηρίου». Τη σεζόν 2008-09 πρωταγωνίστησε στη σειρά του ALPHA, «Γ4» μαζί με τους Μυριέλλα Κουρεντή, Παναγιώτη Εξαρχέα, Γιώργο Σπάνια, Κατερίνα Μισιχρόνη, Στέφανο Μουαγκιέ, Δημήτρη Πασσά και Μαρίνα Σάττι ενώ το 2010 έλαβε μέρος σε ένα επεισόδιο της σειράς «O 3ος Νόμος» όπου συνεργάστηκε για πρώτη φορά με τον σκηνοθέτη Πάνο Κοκκινόπουλο. Το 2015 συνεργάστηκε ξανά με τον Κοκκινόπουλο, για τη σειρά «10η εντολή» και έγραψαν μαζί και το σενάριο ενός επεισοδίου. Ακολούθησαν οι ρόλοι της στις εξής σειρές: «Ου φονεύσεις» (OPEN, 2018-19), «Καρτ Ποστάλ» (ΕΡΤ1, 2021), «Φλόγα και Άνεμος» (ΕΡΤ1, 2022), «Μαύρο Ρόδο» (MEGA, 2022-23), «Όρκος ΙΙ» (ΕΡΤ1, 2023), «Η Πτώση» (ΕΡΤ1, 2023) και «Maestro» (MEGA, 2024). Τη σεζόν 2024-25 παίζει στη σειρά του STAR, «Μαύροι Πίνακες» και «Το Δίχτυ ».(ΕΡΤ1, 2025).

Όσον αφορά το θέατρο, ξεκίνησε να παίζει σε παραστάσεις όσο ακόμα ήταν φοιτήτρια αλλά η πρώτη της γνωστή δουλειά, έγινε το 2009, με την παράσταση «Ο βασιλιάς πεθαίνει». Το 2010 πρωταγωνίστησε στο «Γλυκό πουλί της νιότης», το 2011 στις «Πυρκαγιές», το 2012 στις παραστάσεις «Ιφιγένεια εν Αυλίδι» και «Η Αυλή των Θαυμάτων», το 2014 στα «Ερείπια» και στις Τρωάδες, το 2015 στον «Ματωμένο Γάμο», στην «Κατερίνα» και στους «Αδελφούς Καραμάζωφ», το 2016 στις «Τρεις αδελφές» και στη «Λυσιστράτη» (στα πλαίσια του 2ου Φεστιβάλ Θεάτρου Δάσους), το 2017 στην «Ιφιγένεια εν Αυλίδι», το 2018 στην «Ηλέκτρα», το 2019 στις παραστάσεις «Δαναΐδες» και «Η δασκάλα με τα χρυσά μάτια», το 2021 στην «Ιφιγένεια η εν Ταύροις», το 2022 στις παραστάσεις «Το Σώσε» και «Γυάλινος κόσμος» 

Το 2013 έλαβε το βραβείο Μελίνα Μερκούρη.

Κινηματογραφικά έχει συμμετάσχει σε πέντε ταινίες: «Πεθαίνοντας στην Αθήνα» (2006), «Οι σκλάβοι στα δεσμά τους» (2008), «Ο θάνατος που ονειρεύτηκα» (2010), «ΠΑΝ.δη.ΜΙΑ» (2015) και «Airhostess-737» (2022). Η τελευταία μάλιστα έκανε πρεμιέρα στο 75ο Διεθνές Φεστιβάλ Κινηματογράφου του Λοκάρνο.

## Φιλμογραφία
### Θέατρο

## Προσωπική ζωή
Από το 2010 μέχρι το 2015 ήταν σε σχέση με τον σκηνοθέτη Πάνο Κοκκινόπουλο.
Στις 29 Σεπτεμβρίου 2018 παντρεύτηκε τον πολιτικό μηχανικό Άκη Πάντο και μαζί του απέκτησε δυο γιους.
Συννυφάδα της είναι η επίσης ηθοποιός Ιωάννα Παππά, αφού έχουν παντρευτεί δύο αδελφούς.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Οικογένεια Ράλλη
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κατηγορία:Απόφοιτοι του Παντείου Πανεπιστημίου
Seven Deadly

Το **Seven Deadly** είναι το εικοστό άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 27 Φεβρουαρίου του 2012 μέσω της δισκογραφικής εταιρίας "SPV/Steamhammer".

Αρχικά, σκοπός του συγκροτήματος ήταν να κυκλοφορήσει το άλμπουμ τον Ιούνιο του 2011, αλλά αναβλήθηκε για τις αρχές του επόμενου έτους. Οι πωλήσεις του δίσκου παρουσίασαν βελτίωση, αφού κατάφεραν να φθάσουν στο # 63 των τσαρτ της πατρίδας τους, το # 55 στη Γερμανία και το # 59 στη Σουηδία.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Blabbermouth" με 8 / 10, το "Sea of Tranquillity" με 4 / 5, το "Sputnik Music" με μέσο όρο βαθμολογιών 3,5 / 5 και το "Ultimate Guitar" με 8,5 / 10.

## Λίστα Τραγουδιών

## Θέσεις τσαρτ
***Seven Deadly*** *(άλμπουμ)*

***Επίσημη κυκλοφορία: [[27 Φεβρουαρίου]] [[2012]]***

## Μέλη των UFO
Οι μουσικοί οι οποίοι ηχογράφησαν το "*Seven Deadly*" ήταν οι εξής:
* **[[Φιλ Μογκ]]** - φωνητικά
* **[[Βίνι Μουρ]]** - κιθάρα
* **Λαρς Λέμαν** - μπάσο
* **[[Πωλ Ρέιμοντ]]** - πλήκτρα, κιθάρα
* **[[Άντι Πάρκερ]]** - τύμπανα

;*Γκεστ συμμετοχές*
* **Αλέξα Γουάιλντ** - φωνητικά
* **Μαρίνο Καρλίνι** - φωνητικά
* **Μαρκ Χόθαν** - άρπα

## Παραπομπές


## Πηγές
* Seven Deadly - UFO | Songs, Reviews, Credits | AllMusic
* UFO - Seven Deadly | Sputnikmusic
* Seven Deadly Review | UFO | Compact Discs | Reviews | Ultimate Guitar

Κατηγορία:Δισκογραφία των UFO
Κατηγορία:Άλμπουμ του 2012
Κωνσταντίνος Δούκας

**Κωνσταντίνος Δούκας** μπορεί να αναφέρεται στους:

* Κωνσταντίνος Δούκας (γιος Μιχαήλ Ζ΄), Βυζαντινός συναυτοκράτορας με τον Μιχαήλ Ζ' Δούκα και τον Αλέξιο Α΄ Κομνηνό
* Κωνσταντίνος Δούκας Καλαμανός π. 1141-μετά το 1173
* Κωνσταντίνος Δούκας, σεβαστός απεβ. 1179.
* Κωνσταντίνος Δούκας (ηγεμόνας της Θεσσαλίας) απεβ. 1303.
* Κωνσταντίνος Δούκας Νεστόγγος άκμασε 1280-1307, Βυζαντινός παρακοιμώμενος της σφραγίδας, κυβερνήτης της Νύσσας επί του Μαιάνδρου.
* Κωνσταντίνος Δούκας (ηγεμόνας της Μολδαβίας) απεβ. 1704.
* Κωνσταντίνος Δούκας αγωνιστής και πολιτικός του 1821